Blaze7451/Wiki-th-20250601 huggingface dataset:
อุทยานแห่งชาติแม่วาง

ผาช่อ อุทยานแห่งชาติแม่วาง
อุทยานแห่งชาติแม่วาง เป็นอุทยานแห่งชาติในประเทศไทย ลำดับที่ 112 ได้รับการการประกาศจัดตั้งเป็นอุทยานแห่งชาติเมื่อวันที่ 20 พฤศจิกายน พ.ศ. 2552 ครอบคลุมพื้นที่ป่าจอมทอง ป่าแม่ขาน และป่าแม่วาง อยู่ในเขตท้องที่ตำบลสันติสุข ตำบลยางคราม ตำบลดอยหล่อ อำเภอดอยหล่อ ตำบลบ้านหลวง ตำบลข่วงเปา อำเภอจอมทอง และตำบลทุ่งปี้ อำเภอแม่วาง จังหวัดเชียงใหม่ มีเนื้อที่ 74,766 ไร่ หรือ 119.6256 ตารางกิโลเมตร 
ภูมิประเทศ เป็นเทือกเขาสลับซับซ้อนของทิวเขาถนนธงชัย ที่ทอดตัวตามแนวเหนือ-ใต้ มีความสูงจากระดับน้ำทะเลปานกลางตั้งแต่ 400-1,909 เมตร อุทยานแห่งชาติแม่วางเป็นต้นกำเนิดของแม่น้ำ 3 สายคือ น้ำแม่แจ่ม น้ำแม่วาง น้ำแม่ตื่น ซึ่งไหลลงสู่แม่น้ำปิง 
สัตว์ป่าที่พบ ได้แก่ เก้ง หมูป่า เสือปลา ลิงวอก ชะนีมือขาว ชะมดเช็ด หมาไม้ เม่นหางพวง ลิ่นชวา กระต่ายป่า กระรอกท้องแดง ค้างคาวดอย เหยี่ยวรุ้ง นกกระทาทุ่ง ไก่ป่า ไก่ฟ้าหางลายขวาง นกคุ่มอกลาย นกเขาเขียว นกบั้งรอกใหญ่ นกเค้าโมง นกแอ่นตาล นกขุนแผนหัวแดง นกแก๊ก นกโพระดก นกหัวขวานด่างแคระ นกปรอดทอง นกแซงแซวหางปลา นกกินปลีหางยาวคอสีฟ้า เต่าปูลู เต่าเหลือง กิ้งก่าบินปีกแดง แย้ ตะกวด งูเหลือม งูสามเหลี่ยม งูจงอาง อึ่งลาย กบห้วย ปาดบ้าน และคางคกบ้าน เป็นต้น 
สภาพป่าในพื้นที่อุทยานแห่งชาติจำแนกได้เป็น 4 ชนิดคือ ป่าเบญจพรรณ พบในพื้นที่ที่มีระดับความสูงระหว่าง 400-1,000 เมตรจากระดับน้ำทะเลปานกลาง ป่าเต็งรัง พบที่ระดับความสูง 400-900 เมตรจากระดับน้ำทะเล ป่าสนเขา พบในพื้นที่ที่มีระดับความสูงระหว่าง 900-1,500 เมตรจากระดับน้ำทะเล และป่าดิบเขา พบโดยทั่วไปในพื้นที่ที่มีความสูงตั้งแต่ 1,000 เมตรขึ้นไป

**อ้างอิง**
หมวดหมู่:IUCN ประเภท II
แม่วาง
หมวดหมู่:อำเภอจอมทอง
หมวดหมู่:อำเภอแม่วาง
โรคเก็บสะสมของ

โรคเก็บสะสมของ (compulsive hoarding; hoarding disorder) เป็นรูปแบบทางพฤติกรรมที่มีการะเก็บสะสมของมากเกินปกติ และไม่สามารถหรือไม่ประสงค์จะทิ้งหรือทำลายข้าวของจำนวนมากที่กระจัดกระจายอยู่ตามพื้นห้อง การบังคับให้ต้องทิ้งสิ่งของอาจทำให้ผู้ป่วยเกิดความเครียด หรือ อาการซึมเศร้าได้ 
อาการต่าง ๆ นั้นมักเกี่ยวข้องกับความผิดปกติทางจิต, ปัญหาทางเศรษฐกิจของบุคคลหรือความทรงจำฝังใจกับวัตถุที่มีมากเกินปกติ  ในบางกรณีที่มีความผิดปกติอย่างมีนัยสำคัญทางคลินิก ผู้ป่วยมักมีปัญหาในการใช้ชีวิตประจำวันโดยเฉพาะการจำกัดพื้นที่ในที่อยู่อาศัย ทำให้ไม่สามารถทำกิจกรรมต่าง ๆ ได้ตามปกติ เพราะข้าวของที่ไม่คิดจะทิ้งนั้นกองระเกะระกะเต็มพื้นไปทั้ว ผลที่ตามมาคือความสกปรก, โอกาสที่อาจเกิดอัคคีภัย, การสะดุดล้มข้าวของ ซึ่งล้วนเป็นอันตรายในเชิงสุขภาพทั้งสิ้น ผู้ป่วยมักรู้ดีว่าตนเองมีพฤติกรรมที่ผิดปกติ แต่ความรู้สึกที่ฝังกับวัตถุ (emotional attachment to the hoarded objects) มีมากเกินพอดี จนทำให้ยากที่จะทิ้งข้าวของหลายอย่าง
โรคนี้ยังถือเป็นโรคที่นักวิจัยพึ่งเริ่มศึกษากันได้ไม่นาน และพึ่งถูกบัญญัติเป็นโรคความผิดปกติทางจิตในคู่มือ DSM ฉบับที่ 5 ในปี พ.ศ. 2554

**อ้างอิง**
หมวดหมู่:ความผิดปกติทางจิต
คาร์ล ลีพคเน็ชท์

คาร์ล เพาล์ ออกุส ฟรีดริช ลีพคเน็ชท์ (De-Karl_Liebknecht.ogg; 13 สิงหาคม ค.ศ. 1871 – 15 มกราคม ค.ศ. 1919) เป็นนักสังคมนิยมชาวเยอรมันและเป็นผู้ร่วมก่อตั้งกับโรซา ลุคเซิมบวร์คของสันนิบาติสปาตาคิสท์และพรรคคอมมิวนิสต์เยอรมนี เขาได้เป็นที่รู้จักกันเป็นอย่างดีในการคัดค้านของเขาในสงครามโลกครั้งที่หนึ่งในรัฐสภาไรชส์ทาค และบทบาทของเขาในการก่อการกำเริบสปาตาคิสท์ ในปี ค.ศ. 1919 การก่อการกำเริบครั้งนี้ได้ถูกกวาดล้างอย่างราบคาบโดยรัฐบาลจากพรรคประชาธิปไตยสังคมและกองกำลังไฟร์คอรพ์ (หน่วยกองกำลังกึ่งทหารที่ถูกก่อตั้งโดยทหารผ่านศึกในสงครามโลกครั้งที่หนึ่ง) ลีพคเน็ชท์และลุคเซิมบวร์คถูกประหารชีวิต
ภายหลังการตายของพวกเขา ลีพคเน็ชท์และลุคเซิมบวร์คได้กลายเป็นมรณสักขีพยานจากนักสังคมนิยม ตามที่สำนักงานสหพันธรัฐเพื่อการคุ้มครองรัฐธรรมนูญ การรำลึกถึงลีพคเน็ชท์และลุคเซิมบวร์คยังคงมีบทบาทที่สำคัญในหมู่ชาวเยอรมันที่นิยมฝ่ายซ้ายสุดโต่ง

**อ้างอิง**
1919
หมวดหมู่:บุคคลจากไลพ์ซิช
หมวดหมู่:นักการเมืองเยอรมัน
หมวดหมู่:สมาชิกพรรคสังคมประชาธิปไตยเยอรมนี
หมวดหมู่:นักสังคมนิยม
หมวดหมู่:นักลัทธิคอมมิวนิสต์
หมูในนอร์ทวูดส์

หมูในนอร์ทวูดส์  (ฉายเมื่อวันที่ 19 มิถุนายน ค.ศ. 1936) ซึ่งเป็นภาพยนตร์การตูนสั้น ความยาว 7 นาที 22 วินาที ของวอร์เนอร์บราเธอส์ ลูนี่ตูนส์ กำกับโดย แฟรงก์ ทาซลิน

**ดีวีดี**
 Porky in the North Woods is presented on the Looney Tunes Golden Collection: Volume 4.

**อ้างอิง**

**แหล่งข้อมูลอื่น**
 Porky in the North Woods at IMDB
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ประเทศฟิลิปปินส์ในปี พ.ศ. 2559

หมวดหมู่:เหตุการณ์ในประเทศฟิลิปปินส์แบ่งตามปี
หมวดหมู่:พ.ศ. 2559
หมวดหมู่:ประเทศฟิลิปปินส์ในปี พ.ศ. 2560

หมวดหมู่:เหตุการณ์ในประเทศฟิลิปปินส์แบ่งตามปี
หมวดหมู่:พ.ศ. 2560
หมวดหมู่:ประเทศฟิลิปปินส์ในปี พ.ศ. 2561

หมวดหมู่:เหตุการณ์ในประเทศฟิลิปปินส์แบ่งตามปี
หมวดหมู่:พ.ศ. 2561
การก่อการกำเริบสปาตาคิสท์

การก่อการกำเริบสปาตาคิสท์ ยังเป็นที่รู้จักกันคือ การก่อการกำเริบเดือนมกราคม เป็นการนัดหยุดงานทั่วไป (และการสู้รบด้วยอาวุธปืนประกอบไปด้วย) ในประเทศเยอรมนี ตั้งแต่วันที่ 5 ถึง 12 มกราคม ค.ศ. 1919 เยอรมนีได้อยู่ในช่วงกลางของการปฏิวัติหลังสงคราม และสองเส้นทางที่ได้รับรู้ในความก้าวหน้าคือ ประชาธิปไตยสังคมหรือรัฐสภาสาธารณรัฐเช่นเดียวกับหนึ่งเส้นทางที่ถูกสร้างขึ้นโดยบอลเชวิคในรัสเซีย การก่อการกำเริบครั้งนี้เป็นการต่อสู้แย่งชิงอำนาจระหว่างพรรคประชาธิปไตยสังคมแห่งเยอรมนี(SPD) ภายใต้การนำโดยฟรีดริช เอเบิร์ท และกลุ่มคอมมิวนิสต์หัวรุนแรงของพรรคคอมมิวนิสต์เยอรมนีภายใต้การนำโดยคาร์ล ลีพคเน็ชท์และโรซา ลุคเซิมบวร์ค ที่ได้ก่อตั้งเมื่อก่อนหน้านี้และนำสันนิบาติสปาตาคิสท์(Spartakusbund) การต่อสู้แย่งชิงอำนาจครั้งนี้เป็นผลมาจากการสละราชบังลังก์ของจักรพรรดิวิลเฮ็ล์มที่ 2 แห่งเยอรมนี และการลาออกของนายกรัฐมนตรี มัคซีมีลีอานแห่งบาเดิน ซึ่งได้มอบอำนาจไปยังเอเบิร์ท ในฐานะที่เป็นผู้นำของพรรคที่ใหญ่ที่สุดในรัฐสภาเยอรมัน การก่อการกำเริบที่คล้ายกันได้เกิดขึ้นและถูกปราบปรามในเบรเมิน, รูร์, ไรน์ลันท์, ซัคเซิน, ฮัมบวร์ค, ทือริงเงิน และบาวาเรีย และอีกครั้งของการสู้รบบนถนนที่รุนแรงกว่าที่เกิดขึ้นในกรุงเบอร์ลินในเดือนมีนาคม ซึ่งนำไปสู่ความท้อแท้อย่างกว้างขวางด้วยรัฐบาลไวมาร์

**อ้างอิง**
หมวดหมู่:การประท้วงในประเทศเยอรมนี
หมวดหมู่:ผลที่ตามมาหลังสงครามโลกครั้งที่หนึ่ง
แสนหวี

แสนหวี (သႅၼ်ဝီ; သိန္နီ) เป็นเมืองหนึ่งทางตอนเหนือของรัฐฉาน ประเทศพม่า ตั้งอยู่ใกล้กับฝั่งเหนือของแม่น้ำตู้ ห่างจากเมืองล่าเสี้ยวไปทางทิศเหนือ 28 ไมล์ ที่ความสูง 2,100 ฟุตเหนือระดับน้ำทะเล ปัจจุบันเป็นศูนย์กลางของอำเภอแสนหวีในจังหวัดล่าเสี้ยว

**อ้างอิง**
หมวดหมู่:เมืองในรัฐฉาน
คาชิมะ

คาชิมะ อาจหมายถึง- เมืองคาชิมะ (Kashima-shi) จังหวัดอิบารากิ
** คาชิมะ แอนต์เลอส์ สโมสรฟุตบอลจากเมืองคาชิมะ- เมืองคาชิมะ (Kashima-shi) จังหวัดซางะ
เตโตรมิโน

เตโตรมิโนอิสระทั้งห้ารูป
เตโตรมิโน (Tetromino) เป็นรูปเรขาคณิตจากรูปสี่เหลี่ยมจตุรัสสี่รูปติดต่อกัน เป็นโพลิโอมิโนชนิดหนึ่ง มีทั้งหมด 7 เตโตรมิโน ถ้าไม่นับรูปที่เกิดจากการหมุน โพลิคิวบ์หรือทรงที่เกิดจากลูกบาศก์ติดต่อกันสี่ลูกจะเรียกว่า เตตระคิวบ์ (Tetracube) ซึ่งจะเพิ่มเติมจากเตโตรมิโนสามอัน ซึ่งทั้งสามเกิดจากหนึ่งลูกบาศก์บนไตรโอมิโนหัก
เตโตรมิโนชนิดข้างเดียวได้ถูกใช้ในวิดีโอเกมเตตริส ซึ่งในเกมจะเรียกว่า tetrimino 

**เตโตรมิโน**

**อิสระ**
จะมีทั้งหมดห้าเตโตรมิโนอิสระ คือเตโตรมิฌนที่หมุน, ย้าย และสะท้อนได้ ได้แก่รูป  I, O, Z, T และ L

**ข้างเดียว**
คือเตโตรมิโนที่หมุนและย้ายได้เท่านั้น มีทั้งหมด 7 รูปแบ่งเป็น
เตโตรมิโนที่สมมาตร
*50px รูป I
*50px รูป O
*50px รูป T
เตโตรมิโนจากการสะท้อน
*50px รูป Z
*50px รูป S เกิดจากการสะท้อนรูป Z
*50px รูป L
*50px รูป J เกิดจากการสะท้อนรูป L

**คงที่**
คือเตโตรมิโนที่เคลื่อนย้ายได้อย่างเดียว รวมทั้งหมด 19 ชิ้น ได้แก่หนึ่งชิ้นจากการหมุนรูป O, สองชิ้นจากการหมุนรูป I, S, Z, และสี่ชิ้นจากการหมุนรูป T, J, L

**เตตระคิวบ์**
จะเพิ่มอีกสามอันคือ
*50px Right screw
*50px Left screw
*50px Branch

**อ้างอิง**
หมวดหมู่:Polyforms
หมวดหมู่:เตตริส
รยู จา-กวัง

รยู จา-กวัง (류자광; Ryu Ja-Gwang, Ryu Jagwang; ค.ศ. 1439 – มิถุนายน ค.ศ. 1512) เป็นนักการเมือง ทหาร และนักเขียนชาวเกาหลีสมัยราชวงศ์โชซ็อน เป็นบุตรนอกสมรสของบิดามารดา และมีชื่อรองว่า อู บ็อก (우복) กับ อู ช็อน (우천) คู่แข่งคนสำคัญในทางการเมืองของเขา คือ คิม จง-จิก (김종직)

**ในวัฒนธรรมสมัยนิยม**
 รยู แท-โฮ แสดงเป็นเขาในละครโทรทัศน์เรื่อง เดอะเรเบล (The Rebel) ของเอ็มบีซีเมื่อ ค.ศ. 2017- ยู ซึง-บ็อง แสดงเป็นเขาในละครโทรทัศน์เรื่อง 7 วันบัลลังก์ราชินี (Queen for Seven Days) ของเคบีเอส 2 เมื่อ ค.ศ. 2017
หมวดหมู่:บุคคลที่เกิดในปี ค.ศ. 1439
หมวดหมู่:บุคคลที่เสียชีวิตในปี ค.ศ. 1512
หมวดหมู่:ขุนนางเกาหลี
หมวดหมู่:บุคคลในยุคราชวงศ์โชซ็อน
ปราสาทฮิโรซากิ

ปราสาทฮิโรซากิ
ปราสาทฮิโรซากิ (Hirosaki-jō) เป็นปราสาทญี่ปุ่น ตั้งอยู่ที่เมืองฮิโรซากิ จังหวัดอาโอโมริ ประเทศญี่ปุ่น สร้างในปี ค.ศ.1611 โดยซามูไรตระกูลสึงารุ ซึ่งเคยปกครองแคว้นฮิโรซากิในอดีต

**แหล่งข้อมูลอื่น**
 ปราสาทในญี่ปุ่น date=2009-03-06 - แนะนำสู่ปราสาทญี่ปุ่น
ฮิโรซากิ
หมวดหมู่:สิ่งก่อสร้างในจังหวัดอาโอโมริ
สึชิมะ

สึชิมะ อาจหมายถึง- นครสึชิมะ (Tsushima-shi) จังหวัดไอจิ- นครสึชิมะ (Tsushima-shi) จังหวัดนางาซากิ- เกาะสึชิมะ (Tsushima) เกาะในช่องแคบเกาหลีที่อยู่ในการปกครองของจังหวัดนางาซากิและเป็นที่ตั้งของนครสึชิมะ
ราชวงศ์ในประวัติศาสตร์จีน

ไฟล์:Territories of Dynasties in China.gif|thumb|210px|อาณาเขตโดยประมาณที่ครอบครองโดยหลายราชวงศ์และหลายรัฐตลอดช่วงเวลาในประวัติศาสตร์จีน
ต่อไปนี้เป็นลำดับเวลาของราชวงศ์ในประวัติศาสตร์จีนตั้งแต่ 2000 ปีก่อนสากลศักราช

**ราชวงศ์จีน**

**ดูเพิ่ม**
 ประวัติศาสตร์จีน- รายพระนามจักรพรรดิจีน- สาธารณรัฐจีน (ค.ศ. 1912–1949)- สาธารณรัฐประชาชนจีน- ยฺเหวียน ชื่อไข่ – ตั้งตนเองเป็นจักรพรรดิของจีนระหว่างเดือนธันวาคม ค.ศ. 1915 ถึงเดือนมีนาคม ค.ศ. 1916 โดยใช้พระนามจักรพรรดิหงเซี่ยน 

**อ้างอิง**
 China Handbook Editorial Committee, China Handbook Series: History (trans., Dun J. Li), Beijing, 1982, 188–89; and Shao Chang Lee, "China Cultural Development" (wall chart), East Lansing, 1984.

**แหล่งข้อมูลอื่น**
 Columbia University.  Dynasties song 
หมวดหมู่:ราชวงศ์จีน
หมวดหมู่:ประวัติศาสตร์จักรวรรดิจีน
หมวดหมู่:ประวัติศาสตร์จีน
รายพระนามพระมหาอุปราชและมกุฎราชกุมารลาว

== พระมหาอุปฮาต (อุปราช) แห่งลาว**

**ยุคแตกแยกของอาณาจักรล้านช้าง**
ภายหลังตกอยู่ภายใต้การปกครองสยาม พระมหากษัตริย์สยามจะแต่งตั้งพระมหาอุปราช

**องค์มกุฎราชกุมารแห่งราชอาณาจักรลาว**

**ราชวงศ์ล้านช้างหลวงพระบาง**

**ดูเพิ่ม**
 พระมหาอุปราช- กรมพระราชวังบวรสถานมงคล (ไทย)- พระมหาอุปราชา (พม่า)

**อ้างอิง**
 เติม วิภาคย์พจนกิจ. ประวัติศาสตร์อีสาน. พิมพ์ครั้งที่ 4. กรุงเทพฯ: มูลนิธิโครงการตำราสังคมศาสตร์และมนุษยศาสตร์, 2546.- คำหมั้น วงกตรัตนะ,เจ้า.พงศาวดารชาติลาว. พิมพ์ครั้งที่ 2 .เวียงจันทน์:หอสมุดแห่งชาติ.1971.- มหาสิลา วีละวงส์, พงศาวดานลาว. กรุงเทพฯ:  ลูกส. ธรรมภักดี. ม.ป.ป.
*พงศาวดารหลวงพระบาง
*พงศาวดารนครจำปาศักดิ์ ฉะบับหม่อมอมรวงศ์วิจิตร (ม.ร.ว.ปฐม คเณจร)- ลำดับพระบรมวงศานุวงศ์ลาว
ล
หมวดหมู่:ราชวงศ์ลาว
โอซอร์โน

โอซอร์โน (Osorno) เป็นนครและเทศบาลทางตอนใต้ของประเทศชิลี เป็นเมืองหลักของจังหวัดโอซอร์โน แคว้นโลสลาโกส เมืองมีประชากร 145,475 คน จากข้อมูลสำมะโนประชากรปี ค.ศ.  2002 เมืองตั้งอยู่ทางใต้ของเมืองหลวงประเทศ กรุงซันติอาโก km อยู่ห่างจากเมืองหลวงของแคว้น เมืองปูเอร์โตมอนต์ทางทิศเหนือ km และอยู่ทางทิศตะวันตกของเมืองซานการ์โลสเดบาริโลเชของประเทศอาร์เจนตินา km
เมืองตั้งอยู่ตรงจุดบรรจบของแม่น้ำราอูเอและแม่น้ำดามัสที่เป็นแหล่งน้ำสำคัญด้านเกษตรกรรมและการทำฟาร์มปศุสัตว์ทางตอนเหนือของแคว้นโลสลาโกส มรดกทางวัฒนธรรมของเมืองนั้นก่อร่างสร้างตัวโดยได้รับอิทธิพลจากชาวสเปน ชาวกิยิเช และชาวเยอรมัน

**อ้างอิง**
หมวดหมู่:เมืองในประเทศชิลี
หมวดหมู่:แคว้นโลสลาโกส
สโมสรฟุตบอลรอเทอรัมยูไนเต็ด

สโมสรฟุตบอลรอเทอรัมยูไนเต็ด ฉายา เดอะมิลเลอร์ เป็นสโมสรฟุตบอลอาชีพตั้งอยู่ที่เมืองรอเทอรัม ประเทศอังกฤษ ปัจจุบันกำลังแข่งขันในแชมเปียนชิปซึ่งเป็นลีกฟุตบอลระดับที่สองของประเทศ โดยเลื่อนชั้นจากลีกวันเมื่อฤดูกาล 2021–22
สโมสรก่อตั้งขึ้นเมื่อปี ค.ศ. 1925 โดยเกิดการยุบรวมกันของสโมสรฟุตบอลรอเทอรัมทาวน์ (1899) และรอเทอรัมเคาน์ตี (1870) สีประจำสโมสรยุคแรกคือสีเหลืองและดำ แต่ภายหลังได้เปลี่ยนมาใช้สีแดงและขาว สนามเหย้าของสโมสรคือนิวยอร์กสเตเดียม ความจุ 12,021 ที่นั่ง โดยก่อนหน้านี้เคยใช้สนามมิลล์มอร์เป็นสนามเหย้า รอเทอรัมเข้าร่วมฟุตบอลลีกในปี ค.ศ. 1925 และได้เล่นในดิวิชันสาม ตอนบน เป็นระยะเวลา 25 ปี ก่อนที่จะเลื่อนชั้นสู่ดิวิชันสองเป็นครั้งแรก หลังจบฤดูกาล 1950–51
รอเทอรัมเคยเข้าชิงชนะเลิศฟุตบอลลีกคัพเมื่อปี ค.ศ. 1961 และเคยชนะเลิศฟุตบอลลีกโทรฟีในปี 1996 และฟุตบอลลีกนอร์ทคัพในปี 1946

**อ้างอิง**
ร
หมวดหมู่:สโมสรกีฬาที่ก่อตั้งในปี พ.ศ. 2468
หมวดหมู่:สโมสรฟุตบอลรอเทอรัมยูไนเต็ด
ซายากะ ยามาโมโตะ

ซายากะ ยามาโมโตะ  (Yamamoto Sayaka) เป็นอดีตสมาชิกวง NMB48 โดยทำหน้าที่เป็นกัปตันของทีม N และกัปตันของวง NMB48 รวมถึงเป็นอดีตสมาชิกวง AKB48 ทีม K

**อาชีพ**
ยามาโมโตะได้เข้าร่วมออดิชันครั้งแรกของวง NMB48 และถูกคัดเลือกเป็นสมาชิก 15 คนแรกที่ได้มาเป็นสมาชิกของวง NMB48 วงถูกเดบิวต์อย่างเป็นทางการวันที่ 9 ตุลาคม 2010 และก่อตั้งทีม N ด้วยเช่นกัน ปี 2011 เธอและ มิยูกิ วาตานาเบะ สมาชิกวง NMB48 ได้เป็นส่วนหนึ่งของเพลง "เอฟวรีเดย์คาชูชะ"
เมื่อเดือนกุมภาพันธ์ปี 2014 เธอประกาศว่าเธอจะทำหน้าที่ควบวง (Kennin) กับ AKB48 ทีม K

**ผลงานเพลงกับ NMB48**

**อ้างอิง**
หมวดหมู่:บุคคลที่เกิดในปี พ.ศ. 2536
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวญี่ปุ่น
หมวดหมู่:นักร้องป็อปหญิงญี่ปุ่น
หมวดหมู่:ไอดอลญี่ปุ่น
หมวดหมู่:สมาชิกของเอ็นเอ็มบีโฟร์ตีเอต
หมวดหมู่:สมาชิกของเอเคบีโฟร์ตีเอต
หมวดหมู่:บุคคลจากอิบารากิ (จังหวัดโอซากะ)
หมวดหมู่:ยูทูบเบอร์ชาวญี่ปุ่น
สึนามิที่ช่องแคบซุนดา พ.ศ. 2561

เมื่อวันที่ 22 ธันวาคม พ.ศ. 2561 คลื่นสึนามิซึ่งเกิดจากการะประทุและถล่มของภูเขาไฟอานักกรากาเตาในช่องแคบซุนดาพุ่งเข้าชนชายฝั่งจังหวัดบันเติน (เกาะชวา) และจังหวัดลัมปุง (เกาะสุมาตรา) ประเทศอินโดนีเซีย ส่งผลให้ผู้เสียชีวิตอย่างน้อย 429 รายและบาดเจ็บอีก 1,459 ราย เดอะการ์เดียนกล่าวว่า คลื่นสึนามิน่าจะเกิดจากแผ่นดินถล่มใต้น้ำที่ตามมาจากการระเบิดของภูเขาไฟอานักกรากาเตา

**อ้างอิง**

**แหล่งข้อมูลอื่น**
 2018 Sunda Strait tsunami
หมวดหมู่:ภัยพิบัติในประเทศอินโดนีเซีย
หมวดหมู่:จังหวัดลัมปุง
หมวดหมู่:จังหวัดบันเติน
หมวดหมู่:สึนามิ
หมวดหมู่:สึนามิในประเทศอินโดนีเซีย
วิทยา บุตรดีวงค์

วิทยา บุตรดีวงค์ (เกิด 25 เมษายน พ.ศ. 2499) เป็นอดีตสมาชิกสภาผู้แทนราษฎรจังหวัดมุกดาหาร 2 สมัย และอดีตสมาชิกสภาจังหวัดมุกดาหาร

**ประวัติ**
วิทยา บุตรดีวงค์ เกิดเมื่อวันที่ 25 เมษายน พ.ศ. 2499 สำเร็จการศึกษาครุศาสตรบัณฑิต สาขาสังคมศาสตร์ จาก มหาวิทยาลัยราชภัฏสกลนคร และ นิติศาสตรบัณฑิต จาก มหาวิทยาลัยสุโขทัยธรรมาธิราช

**การทำงาน**
หลังจากจบการศึกษา วิทยาทำงานรับราชการครูและเป็นทนายความควบคู่กัน ก่อนที่มาทำธุรกิจส่วนตัวรับเหมาก่อสร้างตามลำดับ

**งานการเมือง**
วิทยาเข้าสู่วงการการเมืองด้วยการเป็นสมาชิกสภาจังหวัด ใน พ.ศ. 2543 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2548 สังกัดพรรคชาติไทย ซึ่งได้รับเลือกตั้งรวม 2 ครั้ง

**สมาชิกสภาผู้แทนราษฎร**
วิทยา บุตรดีวงค์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดมุกดาหาร สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดมุกดาหาร สังกัดพรรคเพื่อแผ่นดิน

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดมุกดาหาร
หมวดหมู่:ครูชาวไทย
หมวดหมู่:ทนายความชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดมุกดาหาร
หมวดหมู่:พรรคเสรีธรรม (พ.ศ. 2535)
หมวดหมู่:พรรคชาติไทย
หมวดหมู่:พรรคเพื่อแผ่นดิน
หมวดหมู่:พรรคชาติพัฒนากล้า
หมวดหมู่:พรรคเพื่อชาติ
หมวดหมู่:พรรคพลังประชารัฐ
หมวดหมู่:บุคคลจากมหาวิทยาลัยราชภัฏสกลนคร
หมวดหมู่:บุคคลจากสาขาวิชานิติศาสตร์ มหาวิทยาลัยสุโขทัยธรรมาธิราช
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ไมเคิล ร็อกเกอะเฟลเลอร์

ไมเคิล คลาร์ก ร็อกเกอะเฟลเลอร์ (Michael Clark Rockefeller, 18 พฤษภาคม ค.ศ. 1938 – เชื่อว่าเสียชีวิต 19 พฤศจิกายน ค.ศ. 1961) เป็นบุตรคนที่ 5 และคนสุดท้องของเนลสัน รอกกีเฟลเลอร์และแมรี คลาร์ก ไมเคิลเป็นทายาทรุ่นที่ 4 ของตระกูลร็อกเกอะเฟลเลอร์ เนลสัน บิดาของเขาเป็นอดีตผู้ว่าการรัฐนิวยอร์กคนที่ 49 และรองประธานาธิบดีสหรัฐคนที่ 41 ไมเคิลเรียนที่โรงเรียนบัคลีย์ในนิวยอร์กและสถาบันฟิลลิปส์เอกเซเตอร์ในนิวแฮมป์เชียร์ ก่อนจะเรียนจบด้วยเกียรตินิยมในสาขาประวัติศาสตร์และเศรษฐศาสตร์จากมหาวิทยาลัยฮาร์วาร์ด หลังจากนั้นเขาร่วมกับคณะสำรวจของพิพิธภัณฑ์โบราณคดีและชาติพันธุ์วิทยาพีบอดีทำการศึกษาชาวดานีและชาวแอสมัตในนิวกินีของเนเธอร์แลนด์
วันที่ 17 พฤศจิกายน ค.ศ. 1961 ไมเคิลและเรอเน เวสซิง นักมานุษยวิทยาชาวดัตช์ออกไปล่องเรือท้องแบนแต่เรือกลับพลิกคว่ำ มัคคุเทศก์ท้องถิ่น 2 คนจึงว่ายน้ำออกไปขอความช่วยเหลือ หลังจากรออยู่ 2 วัน ไมเคิลตัดสินใจว่ายน้ำกลับเข้าฝั่งเพียงลำพัง เวสซิงได้รับการช่วยเหลือในวันต่อมา ในขณะที่ไม่มีใครพบไมเคิลอีกเลย มีข้อสันนิษฐานหลายอย่างเกี่ยวกับการหายตัวไปของเขา เช่น จมน้ำ, ถูกจระเข้หรือฉลามทำร้ายหรือถูกมนุษย์กินคนฆ่า แต่ยังไม่มีการพบร่างหรือหลักฐานที่แน่ชัด ไมเคิลถูกประกาศให้เสียชีวิตตามกฎหมายในปี ค.ศ. 1964

**อ้างอิง**
หมวดหมู่:บุคคลจากมหาวิทยาลัยฮาร์วาร์ด
หมวดหมู่:บุคคลที่หายสาบสูญ
ศุภกร ศรีโพธิ์ทอง

ศุภกร ศรีโพธิ์ทอง (Suphakorn Sriphotong) ชื่อเล่น ป๊อด เป็นนักแสดงชายชาวไทย เป็นที่รู้จักจากซีรีส์เรื่อง Kiss Me Again จูบให้ได้ถ้านายแน่จริง ในบท “ซัน” และ  Dark Blue Kiss จูบสุดท้ายเพื่อนายคนเดียว (ภาคต่อจาก Kiss Me Again) ในบท “ซัน” และรับบทนำครั้งแรก "ต้นหน" ในผลงานซีรีส์เรื่อง "ต้นหนชลธี" คู่กับ “ข้าวตัง ธนวัฒน์ รัตนกิจไพศาล" โดยนักเขียนนามปากกา "นทกร"  ซึ่งออกอากาศทุกวันศุกร์ เวลา 21:30 น. ทางช่อง GMM25 และ AISPLAY เริ่มตอนแรก 13 พฤศจิกายน 2563     

**ประวัติ**
ป๊อด เกิดเมื่อวันเสาร์ที่ 23 ตุลาคม พ.ศ. 2536 ที่จังหวัดนครปฐม เป็นนักแสดงในสังกัดจีเอ็มเอ็มทีวี เป็นที่รู้จักจากบทบาท “ซัน” ใน Kiss Me Again จูบให้ได้ถ้านายแน่จริง ซึ่งเป็นซีรีส์เรื่องแรกของเขา
จบการศึกษาระดับมัธยมศึกษาจาก โรงเรียนสิรินธรราชวิทยาลัยนครปฐม และระดับปริญญาตรีจาก วิทยาลัยดุสิตธานี คณะบริหารธุรกิจ สาขาวิชาการจัดการครัวและศิลปะการประกอบอาหาร โดยเคยได้รับรางวัลเหรียญทองแดง การแข่งขันทำอาหารด้วยสัตว์ปีกฟรีสไตล์ (เช่น เป็ด ไก่ ฯลฯ) (Junior) ประเภทบุคคล จากงาน Thailand’s International Culinary Cup (TICC) 2012/Bangkok Exhibition Services Ltd.  
นอกจากนี้ ป๊อด ศุภกร ยังเปิดร้านขนมหวาน คุกกี้ บราวนี ขายทางออนไลน์  ร้าน mr.poss23
ในปี 2564 ศุภกร ได้รับรางวัลนนทลีสยาม ลูกดีเด่น ประจำปี สาขาลูกผู้สร้างชื่อเสียงต่อประเทศชาติ (รางวัลเชิดชูเกียรติ แม่ดีเด่นแห่งปี และลูกดีเด่นแห่งปี เนื่องในวันแม่แห่งชาติ) จัดโดยกองทุนแม่ของแผ่นดิน ร่วมกับสภาองค์กรเยาวชนคนสร้างชาติ และสภาองค์กรเยาวชน สร้างสรรค์พัฒนาสังคม เป็นผู้มอบให้กับบุคคลที่มีคุณภาพ มีคุณธรรม จริยธรรม มีความกตัญญูกตเวที เป็นคนดีของสังคม ประจำปี 2564  

**ผลงาน**

**ซีรีส์/ภาพยนตร์สั้น**

**อ้างอิง**

**แหล่งข้อมูลอื่น**
 plapodd- plapodd
หมวดหมู่:นักแสดงวัยรุ่นชาวไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนสิรินธรราชวิทยาลัย
หมวดหมู่:นักแสดงสังกัดจีเอ็มเอ็มทีวี
หมวดหมู่:นักแสดงจากกรุงเทพมหานคร
หมวดหมู่:นักแสดงชายจากกรุงเทพมหานคร
หมวดหมู่:นักแสดงชายชาวไทยในศตวรรษที่ 21
กีฬาอีสปอร์ตในเอเชียนเกมส์ 2018 – ลีกออฟเลเจนด์

ลีกออฟเลเจนด์ ใน เอเชียนเกมส์ 2018 เป็นการสาธิตกีฬาอีสปอร์ต จัดขึ้นที่ BritAma Arena กรุงจาการ์ตา ประเทศอินโดนีเชีย วันที่ 27-29 สิงหาคม 2018

**รอบคัดเลือก**
ลีกออฟเลเจนด์ การแข่งขันรอบคัดเลือกในโชน เอเชียกลาง และ เอเชียตะวันตก แข่งในรูปแบบออนไลน์ ส่วนการแข่งขันรอบคัดเลือกในโซนอื่นจัดขึ้นในรูปแบบออนไลน์ จัดแข่งในสองสถานที่ ประเทศอินโดนีเชียได้สิทธิ์เข้าไปเล่นในรอบสุดท้ายโดยอัตโนมัติเนื่องจากเป็นเจ้าภาพ.
}
เอเชียตะวันตก
Hong Kong Emperor Esports Arena
3
เอเชียตะวันออกเฉียงใต้
Vietnam นครโฮจิมินห์ GG eSports Stadium
1
เอเชียใต้
1
เอเชียกลาง
Online 
1
เอเชียตะวันตก
1

**การแข่งขันในรอบคัดเลือก**
รูปแบบการแข่งขันแบบพบกันหมดสองครั้งในระบบ หนึ่งในหนึ่ง (Best of One) ทีมที่ได้อันดับสูงสุดผ่านเข้าไปรอบสุดท้าย หากในกลุ่มมีผลเท่ากันให้ดูผลการแข่งของทีมที่มีคะแนนเท่ากัน เฮดทูเฮด (Head to Head)

**เอเชียตะวันตก**
} 

Qualified
2

8–2ref
a
3
8–2ref
a 
4
4–6 
5
1–9
5
1–9
#a อันดับของ เกาหลีใต้, จีนไทเป และ จีน ถูกกำหนดด้วยคะแนนได้เสียของทีมที่มีคะแนนเท่ากัน

**เอเชียตะวันออกเฉียงใต้**
} 
11–1 
Qualified
2

10–2 
3
9–3 
4
5–7
5
5–7
5
2–10
6
0–12

**เอเชียใต้**
} 
8–0 
Qualified
2

5–3 
5–3 
3
2–6
4
0–8

**เอเชียกลาง**
} 
2–0 
Qualified
2

0–2 

**เอเชียตะวันตก**
} 
3–1 
Qualified
2

3–1 
3

0–4

**ผู้เล่น**
}
Kiin
Kim Ki-in (김기인)
Afreeca Freecs
Score
Go Dong-bin (고동빈)
KT Rolster
Faker
Lee Sang-hyeok (이상혁)
SK Telecom T1
Ruler
Park Jae-hyuk (박재혁)
Gen.G
CoreJJ
Jo Yong-in (조용인)
Gen.G
Peanut
Han Wang-ho (한왕호)
KingZone DragonX
Letme
Yan Jun-Ze (严君泽)
Royal Never Give Up
Mlxg
Liu Shi-Yu (刘世宇)
Royal Never Give Up
xiye
Su Han-Wei (苏汉伟)
Team WE
Uzi
Jian Zi-Hao (简自豪)
Royal Never Give Up
Ming
Shi Sen-Ming (史森明)
Royal Never Give Up
Meiko
Tian Ye (田野)
Edward Gaming
Stark
Phan Công Minh
EVOS E-Sports 
YiJin
Nguyễn Lê Hải Đăng
EVOS E-Sports 
Warzone
Đoàn Văn Ngọc Sơn
EVOS E-Sports 
Slay
Nguyễn Ngọc Hùng
EVOS E-Sports 
RonOP
Lê Thiên Hàn
EVOS E-Sports 
Beyond
Trương Vĩnh Thanh
EVOS E-Sports 
PK
Hsieh Yu-Ting (謝宇庭)
G-Rex
baybay
Wang You-Chun (王佑軍)
G-Rex
Maple
Huang Yi-Tang (黃熠棠)
Flash Wolves
Betty
Lu Yu-Hung (盧禹宏)
Flash Wolves
SwordArT
Hu Shuo-Chieh (胡碩傑)
Flash Wolves
Morning
Chen Kuan-Ting (陳冠廷)
G-Rex

**ทัวร์นาเมนต์**
รูปแบบการแข่งขันที่ใช้ในทัวร์นาเมนต์คือ การแข่งขันแบบพบกันหมดสองรอบในรอบแบ่งกลุ่ม และ การแข่งขันแบบแพ้คัดออกในรอบเพลย์ออฟ. ทีมที่มีอันดับสูงสุด 2 อันดับของแต่ละกลุ่มเข้าสู่รอบรองชนะเลิศ. หนึ่งในหนึ่ง (Best of One) ใช้สำหรับรอบแบ่งกลุ่ม, สองในสาม (Best of Three) ใช้ในรอบรองชนะเลิศ ส่วน สามในห้า (Best of Five) ใช้ในรอบชิงเหรียญทองและรอบชิงเหรียญเงิน.

**กลุ่มเอ**
}
6
6
0
6–0
2
6
4
2
4–2
3
6
2
4
2–4
4
6
0
6
0–6

**กลุ่มบี**
}
6
6
0
6–0
2
6
4
2
4–2
3
6
2
4
2–4
4
6
0
6
0–6

**เพลย์ออฟ**
ที่มา: AESF

**ผลอันดับ**
}



4 


**แหล่งข้อมูลอื่น**
 รายละเอียดเกี่ยวกับลีกออฟเลเจนด์ 2018 เอเชียนเกมส์ - ยอดคนดูลีกออฟเลเจนด์ 2018 เอเชียนเกมส์

**อ้างอิง==
อาการกลัวคณิตศาสตร์

ภาพการเรียนการสอนคณิตศาสตร์ในโรงเรียนประถมแห่งหนึ่งในลอนดอน
อาการกลัวคณิตศาสตร์ หรือ อาการวิตกกังวลเรื่องคณิตศาสตร์ (Mathematical anxiety) เป็นความวิตกกังวลเกี่ยวกับความสามารถในการดำเนินการทางคณิตศาสตร์และการคำนวณทางคณิตศาสตร์ เช่น การแก้โจทย์ปัญหาทางคณิตศาสตร์ หรือการดำเนินการทางพีชคณิต นับเป็นปรากฏการณ์หนึ่งที่ใช้อธิบายปัญหาของเด็ก ๆ ที่ไม่สามารถทำคณิตศาสตร์ได้
มาร์ก เอช. แอชคราฟท์ นิยามอาการกลัวคณิตศาสตร์ไว้ว่าเป็น "ความรู้สึกของความตึงเครียด, กดดัน หรือ กลัว ซึ่งส่งผลต่อความสามารถในการทำเลข" (a feeling of tension, apprehension, or fear that interferes with math performance) ผลการศึกษาเชิงวิชาการของอาการนี้เริ่มต้นในราวคริสต์ศตวรรษที่ 1950 เมื่อแมรี่ ไฟเด็ส กาฮ์ก (Mary Fides Gough) ริเริ่มคำว้า อาการกลัวเลข (Mathemaphobia) เพื่ออธิบายอาการที่คล้ายกับโรคกลัว (phobia) ที่เกิดขึ้นกับคณิตศาสตร์ คณะของเฮ็มบรี (Hembree) ในปี ค.ศ. 1990 ได้เริ่มการวิเคราะห์อภิมานผลการศึกษา 151 ชุด และสรุปไว้ว่าอาการกลัวคณิตศาสตร์เกี่ยวข้องกับความสามารถในการทำคณิตศาสตร์และการคำนวณ ซึ่งเป็นผลมาจากความทรงจำที่ฝังใจพวกข้อผิดพลาดในอดีตเกี่ยวกับคณิตศาสตร์ เช่น สอบตก ทำคะแนนได้ไม่ดี หรือทำคณิตศาสตร์ง่าย ๆ ได้ไม่ทันคนรอบข้าง ซึ่งทำให้เกิดอคติต่อวิชาคณิตศาสตร์และทำให้เกิดการหลีกหนี
แอชคราฟท์เสริมในปี ค.ศ. 2000 ว่า การหลีกหนีคณิตศาสตร์จะนำไปสู่การหลีกเลี่ยงการคำนวณซึ่งทำให้ความคล่องและความเข้าใจในคณิตศาสตร์หายไป ซึ่งยิ่งทำให้การกลัวคณิตศาสตร์มีมากขึ้น

**อ้างอิง**
หมวดหมู่:จิตวิทยาการศึกษา
หมวดหมู่:การศึกษาคณิตศาสตร์
หมวดหมู่:โรคกลัว
ถวัลย์ รุยาพร

ว่าที่ร้อยตรี ดร.ถวัลย์ รุยาพร เกิดวันที่ 15 มิถุนายน พ.ศ. 2500 คณบดีคณะนิติศาสตร์​ มหาวิทยาลัย​เกริก​ เคยได้รับการเลือกตั้งให้ดำรงตำแหน่งนายก สภาทนายความ (ประเทศไทย) 2 สมัยติดต่อกัน ในปี 2559 - 2562 และในปี 2562 - 2565 นับเป็นทหารบกคนแรกที่ได้เป็นนายก สภาทนายความ (ประเทศไทย) และดำรงตำแหน่ง กรรมการเนติบัณฑิตยสภา กรรมการปฏิรูปประเทศด้านกระบวนการยุติธรรม กรรมการในคณะกรรมการพัฒนาการบริหารงานยุติธรรมแห่งชาติ กรรมการผู้ทรงคุณวุฒิในคณะกรรมการคุ้มครองผู้บริโภค กรรมการสมาคมมหาวิทยาลัยรามคำแหง ที่ปรึกษาคณะกรรมการกฎหมายสภาอุตสาหกรรมแห่งประเทศไทย อดีตกรรมการบริหารสภาทนายความ 2 สมัย (ฝ่ายช่วยเหลือประชาชนทางกฎหมายและฝ่ายสวัสดิการ) 
นอกจากนี้ ยังดำรงตำแหน่งอุปนายกสมาคมนิติศาสตร์มหาวิทยาลัยรามคำแหง นายกสมาคมศิษย์เก่ามหาวิทยาลัยสยาม หลายสมัย  หัวหน้าสำนักงาน สำนักกฎหมาย ดร.ถวัลย์ รุยาพร เป็นอาจารย์ประจำ สำนักอบรมศึกษากฎหมายแห่งเนติบัณฑิตยสภา ผู้บรรยาย วิชาการว่าความและถามพยาน และคณบดีคณะนิติศาสตร์​ มหาวิทยาลัย​เกริก

**ประวัติ**
เรียนจบ มัธยมศึกษาตอนปลาย โรงเรียนวัดราชาธิวาส นิติศาสตรบัณฑิต มหาวิทยาลัยรามคำแหง เนติบัณฑิตไทย สำนักศึกษาอบรมกฎหมายแห่งเนติบัณฑิตยสภา บริหารธุรกิจมหาบัณฑิต สาขาบริหารงานบุคคล มหาวิทยาลัยสยาม นิติศาสตรมหาบัณฑิต สาขากฎหมายธุรกิจ มหาวิทยาลัยรามคำแหง ปรัชญาดุษฎีบัณฑิต สาขาวิชาการจัดการ มหาวิทยาลัยสยาม

**อ้างอิง**
http://www.research-system.siam.edu/images/thesisphd/An_Efficiency_Management_Prototype_of_Independent_Organizations_for_the_Consumer_Protection_in_Thailand/08_vit.pdffix-attempted=yes 
*https://www.prachachat.net/politics/news-270166
*http://www.oja.go.th/TH/wp-content/uploads/2016/12/minute5-2559.pdffix-attempted=yes 
*http://www.ratchakitcha.soc.go.th/DATA/PDF/2559/E/246/18.PDF
*https://www.rmu.ac.th/uploads/file/1541730957.pdf
*http://www.ratchakitcha.soc.go.th/DATA/PDF/2562/E/029/T_0026.PDF
หมวดหมู่:ทนายความชาวไทย
พระเจ้าชุ่น

พระเจ้าชุ่น () หรือ ตี้ชุ่น (p=Dìshùn) หรือ ฉงหฺวา (p=Chónghuá) เป็นผู้ปกครองจีนโบราณตามตำนาน ข้อมูลบางส่วนยกให้เป็นหนึ่งในสามราชาห้าจักรพรรดิ โดยเป็นองค์สุดท้ายจากห้าจักรพรรดิ วรรณกรรมมุขปาฐะระบุว่าพระเจ้าชุ่นมีพระชนม์ชีพในช่วงระหว่าง 2294 ถึง 2184 ปีก่อน ค.ศ. แล้วยังระบุอีกว่าผู้ที่ถือสกุลหู (胡) เป็นลูกหลานของพระเจ้าซุ่น หูกงหม่าน (胡公滿) หนึ่งในลูกหลานของพระเจ้าซุ่น กลายเป็นผู้ก่อตั้งรัฐเฉิน จักรพรรดิราชวงศ์เฉินในภายหลังก็อ้างว่าตนสืบเชื้อสายจากพระเจ้าซุ่น เช่น เฉิน ป้าเซียนp=121

**พระราชประวัติ**

**ดูเพิ่ม**
พระเจ้าเหยา
*พระเจ้าอวี่

**อ้างอิง**

**ข้อมูล**
"Canon of Shun" (舜典), Classic of History (書經), traditionally first compiled and edited by Confucius (孔夫子), in about Fifth to Sixth Century BC, in what is now China. Available  at Wikisource in English and  in Chinese. - chapter=Houses of Chen and Qi
*isbn=978-0-674-00782-6- isbn=0-517-54475-X- isbn = 978-7-208-04538-5

**แหล่งข้อมูลอื่น**
  Outlines of Early China History by Li Ung Bing
ชุ่น
หมวดหมู่:เทพปกรณัมจีน
หมวดหมู่:ผู้ปกครองในตำนาน
หมวดหมู่:สามราชาห้าจักรพรรดิ
หมวดหมู่:ยี่จับสี่เห่า
ดักลาส ดีซี-3

ดักลาส ดีซี-3 (Douglas DC-3) เป็นเครื่องบินที่ขับเคลื่อนด้วยปีกคงที่ซึ่งปฏิวัติการขนส่งทางอากาศในช่วงทศวรรษที่ 1930 และ 1940 ผลกระทบยาวนานต่ออุตสาหกรรมสายการบินและสงครามโลกครั้งที่สองทำให้เป็นหนึ่งในเครื่องบินขนส่งที่สำคัญที่สุดเท่าที่เคยผลิตมา มีความเร็วที่ 207 ไมล์ต่อชั่วโมง (333 กม. / ชม), ความจุผู้โดยสาร 21 ถึง 32 คนหรือขนส่งสินค้า 6,000 ปอนด์ (2,700 กิโลกรัม) และพิสัยบิน 1,500 ไมล์ (2,400 กม.)

**รายละเอียด (ดีซี-3 เอ)**
 ผู้สร้าง: บริษัท ดักลาส (สหรัฐอเมริกา)- ประเภท: เครื่องบินโดยสารและขนส่ง พิสัยบินสั้น เจ้าหน้าที่ 2 นาย อัตราผู้โดยสาร 21-32 คน- เครื่องยนต์: ไรท์ อาร์-1820 ไซโคลน  หรือ แพรทท์ แอนด์ วิทนีย์ อาร์-1830-เอส 1 ซี 3 จี ทวิน วาส์ป- กางปีก: 95 ฟุต 2 นิ้ว (29.0 ม)- ยาว: 64 ฟุต 8 นิ้ว (19.7 ม)- สูง: 16 ฟุต 11 นิ้ว (5.16 ม)- พื้นที่ปีก: 987 ตารางฟุต (91.7 ตร ม)- น้ำหนักเปล่า: 16,865 ปอนด์ (7,650 กิโลกรัม)- น้ำหนักบรรทุกสูงสุด: 25,199 ปอนด์ (11,430 กิโลกรัม)- อัตราเร็วเดินทาง: 200kn; 370 กม./ชม. (230 ไมล์ต่อชั่วโมง) ที่ 8,500 ฟุต (2,590 ม)- อัตราเร็วเดินทางประหยัด: 180 kn; 333 กม./ชม. (207 ไมล์ต่อชั่วโมง)- พิสัยบินเมื่อบรรทุกสูงสุด: 2,400 กม

หมวดหมู่:เครื่องบินดักลาส
หมวดหมู่:อากาศยานเชิงพาณิชย์
หมู่เกาะซุนดาใหญ่

หมู่เกาะซุนดาใหญ่ (Greater Sunda Islands) เป็นกลุ่มของ 4 หมู่เกาะใหญ่ในกลุ่มเกาะมลายู ประกอบด้วยเกาะชวาที่เล็กสุดแต่มีประชากรมากสุด เกาะสุมาตราทางตะวันตก อยู่ตรงข้ามกับประเทศมาเลเซียโดยมีช่องแคบมะละกาคั่น เกาะบอร์เนียวที่ส่วนของประเทศอินโดนีเซียเรียกว่ากาลีมันตัน และเกาะซูลาเวซี (เดิมชื่อ เซเลบีส) ทางทิศตะวันตก และในบางคำนิยาม จะหมายถึงเพียงเกาะชวา สุมาตรา และบอร์เนียวเท่านั้นที่ถือเป็น หมู่เกาะซุนดาใหญ่
เมื่อรวมกับหมู่เกาะซุนดาน้อยจะเรียกว่า หมู่เกาะซุนดา

**อ้างอิง**

หมวดหมู่:กลุ่มเกาะในประเทศอินโดนีเซีย
หมวดหมู่:เอเชียตะวันออกเฉียงใต้ภาคพื้นสมุทร
หมวดหมู่:หมู่เกาะภูเขาไฟรูปโค้ง
ซ
หมวดหมู่:เอเชียตะวันออกเฉียงใต้ภาคพื้นสมุทร

หมวดหมู่:ภูมิศาสตร์เอเชียตะวันออกเฉียงใต้
หมวดหมู่:ภูมิภาคในเอเชียตะวันออกเฉียงใต้
ช่องแคบเดนมาร์ก

ช่องแคบเดนมาร์ก
ช่องแคบเดนมาร์ก (links=no; Denmark Strait) หรือ ช่องแคบกรีนแลนด์ (links=no; Greenland Strait, 'Greenland Sound') เป็นช่องแคบทางมหาสมุทรระหว่างกรีนแลนด์ (อยู่ทางทิศตะวันออกเฉียงใต้ของเกาะ) และเกาะยานไมเอนของนอร์เวย์ ตั้งอยู่ทางทิศตะวันออกเฉียงเหนือของช่องแคบ

หมวดหมู่:ช่องแคบในมหาสมุทรอาร์กติก
หมวดหมู่:ช่องแคบนานาชาติ
หมวดหมู่:ยุทธนาวีที่ช่องแคบเดนมาร์ก
โยเซ็ฟ บาร์ท

โยเซ็ฟ บาร์ท (Joseph Barth; 28 ตุลาคม ค.ศ. 1746 – 7 เมษายน ค.ศ. 1818) เป็นจักษุแพทย์ชาวออสเตรียสมัยคริสต์ศตวรรษที่ 18 ที่มีชื่อเสียง

**การศึกษา**
โรงเรียนกายวิภาคและศัลยกรรมที่ซากราอินเฟร์เมรีอา วัลเลตตา (ประเทศมอลตา), โรงพยาบาลซันโตสปีรีโตในโรม (ประเทศอิตาลี), มหาวิทยาลัยเวียนนา (ประเทศออสเตรีย) เขาได้รับคุณวุฒิในปี ค.ศ. 1772

**อาชีพ**
ได้รับการแต่งตั้งเป็นข้าราชการครูสาขาจักษุวิทยาและกายวิภาคศาสตร์ (ค.ศ. 1773), ศาสตราจารย์สาขาจักษุวิทยาและกายวิภาคศาสตร์ (ค.ศ. 1774) รวมทั้งจักษุแพทย์และศาสตราจารย์สาขาสรีรวิทยา (ค.ศ. 1786) ที่มหาวิทยาลัยเวียนนา; เขาได้รับการเสนอชื่อเข้าชิงที่ปรึกษาหลวง (ค.ศ. 1774) และได้รับการแต่งตั้งเป็นจักษุแพทย์ประจำจักรพรรดิโยเซ็ฟที่ 2 แห่งจักรวรรดิโรมันอันศักดิ์สิทธิ์ (ค.ศ. 1776) เขาเกษียณอายุราชการในปี ค.ศ. 1791 แต่ยังดำรงตำแหน่งแพทย์และจักษุแพทย์ของจักรพรรดิจนกระทั่งเสียชีวิต

**ความสำเร็จ**
โยเซ็ฟ บาร์ท ได้รับชื่อเสียงในการปฏิบัติด้านจักษุวิทยาและดำรงตำแหน่งประธานจักษุวิทยาคนแรกในยุโรป เขาได้รับโปรดเกล้าฯแต่งตั้งโดยจักรพรรดินีมาเรีย เทเรซา แห่งออสเตรีย โดยคำนึงถึง "ทักษะพิเศษในโรคตารวมถึงความถนัดในกายวิภาคศาสตร์ของเขา" บาร์ทยังคงเป็นผู้นำในด้านจักษุวิทยา กับตำแหน่งศาสตราจารย์ที่ได้รับภายหลัง ที่จัดให้มีขึ้นเฉพาะในเบอร์ลินเมื่อปี ค.ศ. 1866

**แหล่งข้อมูลอื่น**
  Barth's neurotree profile
หมวดหมู่:จักษุแพทย์ชาวออสเตรีย
หมวดหมู่:บุคคลจากวัลเลตตา
รามี แมลิก

รามี ซาอิด แมลิก (Rami Said Malek, رامي سعيد مالك; เกิด 12 พฤษภาคม ค.ศ. 1981) เป็นนักแสดงชาวอเมริกันเชื้อสายอียิปต์ เป็นที่รู้จักจากการรับบทนำจากบท “เอลเลียต อัลเดอร์สัน” ในซีรีส์เรื่อง Mr. Robot (2015–2019) จากการแสดงเรื่องนี้ทำให้เขาได้รับรางวัลไพรม์ไทม์เอมมี สาขานักแสดงนำชายยอดเยี่ยมประเภทซีรีส์ดราม่า และในบท “เฟรดดี เมอร์คูรี” ในภาพยนตร์เรื่องโบฮีเมียนแรปโซดี (2018) ที่ทำให้เขาได้รับรางวัลมากมาย เช่น รางวัลออสการ์ สาขานักแสดงนำชายยอดเยี่ยม, รางวัลลูกโลกทองคำ สาขานักแสดงชายยอดเยี่ยมในภาพยนตร์ดราม่า และรางวัลแบฟตา สาขานักแสดงนำชายยอดเยี่ยม โดยแมลิกเป็นนักแสดงเชื้อสายอียิปต์คนแรกที่ได้รับรางวัลออสการ์ สาขานักแสดงนำชายยอดเยี่ยม โดยนิตยสารไทม์ จัดอันดับให้แมลิกเป็นหนึ่งใน 100 บุคคลที่ทรงอิทธิพลที่สุดในโลกในปี 2019

**ชีวิตในวัยเด็ก**
แมลิกเกิดเมื่อวันที่ 12 พฤษภาคม ค.ศ. 1981 ในลอสแอนเจลิส รัฐแคลิฟอร์เนีย เป็นลูกชายของผู้อพยพชาวอียิปต์ เนลลี อับเดล และ ซาอิด แมลิก พ่อแม่และพี่สาวของแมลิกย้ายออกจากกรุงไคโรในปี 1978
แมลิกได้รับการเลี้ยงดูด้วยคอปติกออร์ทอดอกซ์จากครอบครัวของเขา โดยเขาพูดภาษาอาหรับอียิปต์ที่บ้านจนกระทั่งอายุ 4 ขวบ

**อาชีพ**
เริ่มแรกเขามีผลงานในบทสมทบทั้งในภาพยนตร์และโทรทัศน์ เช่น ซิตคอมทางช่องฟอกซ์เรื่อง  The War at Home (2005–2007) ซีรีส์สั้นทางช่องเอชบีโอเรื่อง The Pacific (2010) และได้รับบท “ฟาโรห์” ในภาพยนตร์ชุดเรื่อง Night at the Museum (2006–2014) ในปี ค.ศ. 2018 แมลิกรับบทเป็นนักดนตรีวงควีน “เฟรดดี เมอร์คิวรี” ในภาพยนตร์ชีวประวัติเรื่อง Bohemian Rhapsody จากการแสดงเรื่องนี้ทำให้เขาได้รับรางวัลออสการ์ สาขานักแสดงนำชายยอดเยี่ยม,  รางวัลลูกโลกทองคำ สาขา นักแสดงชายยอดเยี่ยมในภาพยนตร์ดราม่า, รางวัลแบฟตา สาขา นักแสดงนำชายยอดเยี่ยม และรางวัลสมาคมนักแสดงภาพยนตร์และโทรทัศน์ และล่าสุดรับบทเป็นซาฟิน ตัวร้ายใน No Time to Die ภาพยนตร์เจมส์ บอนด์ลำดับที่ 25

**อ้างอิง**

**แหล่งข้อมูลอื่น**
 1785339
หมวดหมู่:นักแสดงอเมริกัน
หมวดหมู่:บุคคลจากลอสแอนเจลิส
หมวดหมู่:ชาวอเมริกันเชื้อสายกรีก
หมวดหมู่:ชาวอเมริกันเชื้อสายอียิปต์
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงนำชายยอดเยี่ยม รางวัลออสการ์
เอเบลล์ 1185

เอเบลล์ 1185 (Abell 1185) เป็นกลุ่มและกระจุกดาราจักรในกลุ่มดาวหมีใหญ่ ห่างจากโลกประมาณ 400 ล้านปีแสงและครอบคลุมพื้นที่หนึ่งล้านปีแสง ในกลุ่มกระจุกดาราจักรสิงโต ดาราจักรที่สว่างที่สุดคือ NGC 3550

**อ้างอิง**
หมวดหมู่:กลุ่มดาราจักร
หมวดหมู่:วัตถุในบัญชีรายชื่อของเอเบลล์
หมวดหมู่:กลุ่มดาวหมีใหญ่
กลุ่มกระจุกดาราจักรสิงโต

กลุ่มกระจุกดาราจักรสิงโต (Leo Supercluster) เป็นกลุ่มกระจุกดาราจักรในซีกฟ้าเหนือ ผ่านกลุ่มดาวหมีใหญ่และสิงโต ครอบคลุมพื้นที่ยาว 130 ล้านพาร์เซก และกว้าง 60 ล้านพาร์เซก การเลื่อนไปทางแดงของกลุ่มและกระจุกดาราจักรสมาชิกอยู่ระหว่าง 0.032 ถึง 0.043 กลุ่มและกระจุกดาราจักรที่สว่างที่สุดคือ  Abell 1185

**อ้างอิง ==
เอ็นจีซี 3550

เอ็นจีซี 3550 เป็นดาราจักรชนิดลูกสะบ้าในกลุ่มดาวหมีใหญ่ ค้นพบเมื่อเมษายน 1785 โดยวิลเลียม เฮอร์เชล เป็นหนึ่งในดาราจักรที่สว่างที่สุดในกลุ่มและกระจุกดาราจักร Abell 1185

**อ้างอิง**
หมวดหมู่:ดาราจักรชนิดลูกสะบ้า
เอ็นจีซี 2787

เอ็นจีซี 2787 เป็นดาราจักรชนิดลูกสะบ้ามีคานที่อยู่ห่างจากโลกประมาณ 24 ล้านปีแสงในกลุ่มดาวหมีใหญ่ ในปี 1999 กล้องโทรทรรศน์อวกาศฮับเบิลได้พบว่าหลุมดำมวลยวดยิ่งกลางดาราจักรนี้มีมวล Val|4.1e7|0.4|-0.5|ul=มวลดวงอาทิตย์.

**อ้างอิง**
หมวดหมู่:ดาราจักรชนิดลูกสะบ้า
เอ็นจีซี 7840

เอ็นจีซี 7840 เป็นดาราจักรชนิดก้นหอยไม่มีคานในกลุ่มดาวปลา เป็นวัตถุชิ้นสุดท้ายที่มีเลขใน New General Catalogue

**ดูเพิ่ม**
 รายชื่อวัตถุเอ็นจีซี (7000–7840)

**อ้างอิง**
หมวดหมู่:วัตถุ NGC
หมวดหมู่:ดาราจักรชนิดก้นหอย
หมวดหมู่:กลุ่มดาวปลา
ดาราจักรชนิดก้นหอยกลาง

เมซีเย 83 ซึ่งเป็นดาราจักรชนิดก้นหอยกลางชนิด SABc ตั้งอยู่ในกลุ่มดาวงูไฮดรา
ดาราจักรชนิดก้นหอยกลาง คือดาราจักรที่จัดอยู่ระหว่างดาราจักรชนิดก้นหอยมีคานและดาราจักรชนิดก้นหอยไม่มีคาน ใช้ชื่อ SAB ในการจัดประเภทของดาราจักร  ชนิดย่อยจะใช้ชื่อ SAB0, SABa, SABb, หรือ SABc

**ตัวอย่าง**

**อ้างอิง**
หมวดหมู่:ดาราจักรชนิดก้นหอยกลาง
หมวดหมู่:ดาราจักรชนิดก้นหอย
ถนนศรีนครินทร์-ร่มเกล้า

ถนนศรีนครินทร์-ร่มเกล้า เป็นถนนตัดใหม่ในพื้นที่กรุงเทพมหานครฝั่งตะวันออก ในพื้นที่เขตบางกะปิ, เขตสะพานสูง และเขตลาดกระบัง โดยบางส่วนได้มีการนำแนวถนนกรุงเทพกรีฑาเดิมมาปรับปรุงและตัดถนนในแนวใหม่ขึ้นมา จากถนนหัวหมาก (ซอยรามคำแหง 24) ไปบรรจบถนนเจ้าคุณทหาร ระยะทางประมาณ 11.2 กิโลเมตร ทำให้สามารถเดินทางจากถนนศรีนครินทร์ไปยังถนนร่มเกล้าได้โดยไม่ต้องผ่านทางแยกสัญญาณไฟจราจร (ไม่ติดไฟแดง) แม้แต่แห่งเดียว

**พื้นที่ที่ถนนตัดผ่าน**
เขตบางกะปิ, เขตสะพานสูง และเขตลาดกระบัง กรุงเทพมหานคร

**แนวเส้นทาง**
เริ่มจากบริเวณทางแยกต่างระดับกรุงเทพกรีฑา แยกจากถนนศรีนครินทร์ ในแนวต่อจากถนนหัวหมาก แล้วลากทับแนวเดิมของถนนกรุงเทพกรีฑาจากปากซอยเข้าไปประมาณ 500 เมตร จากนั้นลอดอุโมงค์ขุดใหม่เพื่อมุ่งหน้าเข้าเขตสะพานสูงซึ่งจะเป็นช่วงที่ตัดถนนใหม่ทั้งหมด แล้วทะลุไปท้ายหมู่บ้านของหมู่บ้านสัมมากร ใกล้กับถนนกรุงเทพกรีฑา หน้าสนามกอล์ฟยูนิโก้ จากนั้นตัดผ่านที่ดินเอกชนแล้วยกข้ามถนนกาญจนาภิเษก ขนานไปตามแนวคลองบางขวาง ข้ามคลองสองต้นนุ่น และไปสิ้นสุดที่ทางแยกต่างระดับเจ้ากรีฑา จุดตัดกับถนนร่มเกล้า โดยมีสะพานยกระดับไปยังแนวถนนที่ตรงต่อเนื่องต่อไปคือถนนเจ้าคุณทหาร รวมระยะทาง 11.2 กิโลเมตร

**ประวัติ**
โครงการถนนตัดใหม่สายกรุงเทพกรีฑา-ร่มเกล้าเป็นอีกหนึ่งโครงการที่ถูกหยิบยกขึ้นมาพิจารณาใหม่ ในจำนวน 16 โครงการที่เกิดปัญหาการฮั้วประมูลโครงการภาครัฐในอดีตที่ผ่านมา ประกอบกับเมื่อโครงการแล้วเสร็จสมบูรณ์จะช่วยแบ่งเบาการจราจรโดยรอบได้เป็นอย่างดี ใช้วงเงิน 4.7 พันล้านบาทเศษ เป็นงบผูกพัน 3 ปี (2554-2556) และเวลาต่อมาก็เปลี่ยนชื่อเป็น “ศรีนครินทร์-ร่มเกล้า” ใช้ระยะเวลาก่อสร้างประมาณ 3 ปี โดยแบ่งการก่อสร้างเป็นทั้งหมด 7 ช่วง

**ดูเพิ่ม**
 ถนนศรีนครินทร์- ถนนเจ้าคุณทหาร

**อ้างอิง**
ศ
ศ
ศ
ศ
ตำบลนาแก (อำเภองาว)

ตำบลนาแก (50px) เป็นตำบลในอำเภองาว จังหวัดลำปาง มีพื้นที่ 118.358 ตารางกิโลเมตร ในปี พ.ศ. 2560 มีประชากรรวม 4,778 คน

**ประชากร== 
มีประชากร 4,778 คน ประกอบด้วยชาย 2,342 คนและหญิง 2,436 คน

**เขตพื้นที่**
 ทิศเหนือ ติดกับ ตำบลปงเตา อำเภองาว จังหวัดลำปาง- ทิศใต้ ติดกับ ตำบลหลวงใต้ อำเภองาว จังหวัดลำปาง- ทิศตะวันออก ติดกับ ตำบลบ้านแหง อำเภองาว จังหวัดลำปาง- ทิศตะวันตก ติดกับ ตำบลบ้านอ้อน อำเภองาว จังหวัดลำปาง 

**สถานที่ท่องเที่ยว**
 น้ำตกขุนแม่ฮ่าง

**อ้างอิง**
  thaitambon.com date=2019-07-28 

**แหล่งข้อมูลอื่น**
  เว็บไซต์อย่างเป็นทางการ
นาแก
นาแก
พระนางอันซุน

พระนางอันซุน (Queen Ansun; 12 มีนาคม 1988 – 3 กุมภาพันธ์ 2042) รู้จักในพระนาม พระนางอินฮเย พระพันปีหลวง (Queen Dowager Inhye) เป็นพระภรรยาพระองค์ที่ 2 และพระมเหสีในพระเจ้าเยจงแห่งโชซ็อน รัชกาลที่ 8 ของราชวงศ์โชซ็อน

**พระราชวงศ์**
 พระบิดา : Han Baek-ryun (Han Baek-ryun) (1427–1474)
** พระอัยกา : ฮันชาง (Han Chang) (1411–1451)- พระสวามี : พระเจ้าเยจงแห่งโชซ็อน (1450–1469)

**ในวัฒนธรรมสมัยนิยม**
แสดงโดย Lee Yeon-doo ในละครโทรทัศน์ของสถานีโทรทัศน์เจทีบีซี เมื่อ พ.ศ. 2554 เรื่อง พระพันปีอินซู
หมวดหมู่:พระมเหสีราชวงศ์โชซ็อน
หมวดหมู่:สมเด็จพระอัยยิกาเจ้า
โอโงริ

โอโงริ (小郡市) เป็นนครที่ตั้งอยู่ทางตอนกลางของจังหวัดฟูกูโอกะ บนเกาะคีวชู ประเทศญี่ปุ่น อยู่ห่างจากนครฟูกูโอกะไปทางใต้ราว 34 กิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 59,475 คน

**อ้างอิง**

**แหล่งข้อมูลอื่น**
 โอโงริ- www.city.ogori.fukuoka.jp ja
หมวดหมู่:นครในจังหวัดฟูกูโอกะ
นิวยอร์กฟิลฮาร์มอนิก

นิวยอร์กฟิลฮาร์มอนิก (New York Philharmonic) หรือชื่ออย่างเป็นทางการคือ สมาคมดุริยางค์ฟิลฮาร์มอนิกแห่งนิวยอร์ก (Philharmonic-Symphony Society of New York) หรือนิยมเรียกในระดับโลกว่า นิวยอร์กฟิลฮาร์มอนิกออร์เคสตรา (New York Philharmonic Orchestra) ย่อว่า NYPO เป็นวงออร์เคสตราของสหรัฐ มีฐานอยู่ในนครนิวยอร์ก เป็นหนึ่งในวงออร์เคสตราชั้นนำทั้ง 5 วงของอเมริกา ก่อตั้งขึ้นในปี ค.ศ. 1842 โดยนายอูเรลี คอร์เรลลี ฮิลล์ (Ureli Corelli Hill) ปัจจุบันถือเป็นหนึ่งในวงดนตรีที่เก่าแก่ที่สุดของสหรัฐ
หมวดหมู่:วงออร์เคสตรา
หมวดหมู่:นครนิวยอร์ก

**อ้างอิง==
คร็อยทซ์ลิงเงิน

คร็อยทซ์ลิงเงิน (Kreuzlingen) เป็นเทศบาลในอำเภอคร็อยทซ์ลิงเงิน ในรัฐทัวร์เกา ทางตะวันออกเฉียงเหนือของประเทศสวิตเซอร์แลนด์ ถือเป็นเมืองใหญ่อันดับสองของรัฐทัวร์เการองจากเมืองเฟราเอินเฟ็ลท์ (Frauenfeld) เทศบาลคร็อยทซ์ลิงเงินตั้งอยู่ติดกับทะเลสาบโบเดินส่วนที่เป็นพรมแดนกับประเทศเยอรมนี เพียงข้ามสะพานไปยังเมืองค็อนชตันทซ์ก็ถือเป็นเขตแดนของเยอรมนีแล้ว ประชากรร้อยละ 48 ของคร็อยทซ์ลิงเงินเป็นพลเมืองต่างชาติ (ข้อมูล ค.ศ. 2008) ประชากรส่วนใหญ่ (ร้อยละ 80) พูดภาษาเยอรมัน รองลงมา (ร้อยละ 5) พูดภาษาอิตาลี

**อ้างอิง**
หมวดหมู่:เทศบาลในรัฐทัวร์เกา
เจ้าพระยาชำนาญบริรักษ์ (อู่)

เจ้าพระยาชำนาญบริรักษ์ นามเดิม อู่ เป็นเสนาบดีกรมคลังในรัชสมัยสมเด็จพระเจ้าอยู่หัวบรมโกศ

**ประวัติ**
ต้นตระกูลของเจ้าพระยาชํานาญบริรักษ์เป็นพราหมณ์มาจากประเทศอินเดีย บิดาคือเจ้าพระยาพิษณุโลก (เมฆ) ได้ละเพศพราหมณ์ เข้ามารับราชการในราชสํานักอยุธยา นายอู่เข้ารับราชการในกรมพระราชวังบวรสถานมงคล ได้รับความดีความชอบ เติบโตในชีวิตราชการเป็นลําดับ
พระราชพงศาวดาร ฉบับพันจันทนุมาศ (เจิม) ระบุว่า เมื่อสมเด็จพระเจ้าอยู่หัวบรมโกศปราดาภิเษกในปี พ.ศ. 2276 ได้ตั้งขุนชำนาญเป็นเจ้าพระยาชำนาญบริรักษ์ ว่าที่โกษาธิบดี ภริยาชื่อท่านผู้หญิงน้อย จวนเจ้าพระยาชํานาญบริรักษ์อยู่ที่ริมประตูจีน83 ทางทิศใต้ในกำแพงกรุงศรีอยุธยา
พระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน ระบุว่าเจ้าพระยาชำนาญฯ ป่วยเป็นลม อัมพาตอยู่ 4 เดือนเศษจึงถึงแก่อสัญกรรม ได้รับพระราชทานโกศ แต่งศพใส่เครื่องและชฎากอย่างเจ้าต่างกรมและให้เรียกศพว่าพระศพเป็นกรณีพิเศษ โปรดให้ทำพระเมรุ ณ วัดไชยวัฒนาราม เสด็จฯ ไปพระราชทานเพลิงพระศพ แล้วโปรดตั้งพระยาพิพัทธโกษาซึ่งเป็นบุตรเขยเจ้าพระยาชำนาญฯ เป็นพระยาพระคลัง ปีที่เจ้าพระยาชํานาญบริรักษ์ถึงแก่อสัญกรรม มีการคํานวณไว้ว่า ตรงกับปี  พ.ศ. 2295

**บรรดาศักดิ์**
 ขุนชำนาญชาญณรงค์ (อู่)317- เจ้าพระยาชำนาญบริรักษ์ (อู่) ว่าที่โกษาธิบดี ศักดินา 10000318- เจ้าพระยามหาอุปราช ชาติวรวงศ์องค์ภักดีบดินทร์ สุรินทร์เดโชชัยมหัยสริยภักดีอาญาธิราช733639 ว่าการพระคลัง ศักดินา 10000 

**ลำดับสาแหรก**

**หมายเหตุ**
ตามธรรมเนียมขุนนางถึงแก่อสัญกรรมจะได้ใส่ลอมพอก

**อ้างอิง**
 เชิงอรรถ
บรรณานุกรม- อ้างหนังสือ| ชื่อหนังสือ = พระราชพงศาวดาร ฉบับสมเด็จพระพนรัตน์ วัดพระเชตุพน ตรวจสอบชำระจากเอกสารตัวเขียน | จังหวัด = กรุงเทพฯ| พิมพ์ที่ = อมรินทร์พริ้นติ้ง แอนด์ พับลิชชิ่ง| ปี = 2558| ISBN = 978-616-92351-0-1| จำนวนหน้า = 558| หน้า = (38)-(39), (41)-  จำนวนหน้า = 800
หมวดหมู่:บรรดาศักดิ์ชั้นเจ้าพระยา
หมวดหมู่:บุคคลในยุคราชวงศ์บ้านพลูหลวง
หมวดหมู่:ขุนนางในสมัยกรุงศรีอยุธยา
ยูฟ่าแชมเปียนส์ลีก ฤดูกาล 2018–19 รอบแพ้คัดออก

รอบแพ้คัดออก หรือรอบน็อกเอาต์ ในการแข่งขันยูฟ่าแชมเปียนส์ลีก ฤดูกาล 2018–19 เริ่มแข่งขันในวันที่ 12 กุมภาพันธ์ พ.ศ. 2562 (ค.ศ. 2019) จนถึงวันที่ 1 มิถุนายน พ.ศ. 2562 (ค.ศ. 2019) ซึ่งเป็นรอบชิงชนะเลิศ โดยแข่งขันกันที่ วันดาเมโตรโปลิตาโน ใน มาดริด, ประเทศสเปน, เพื่อที่จะตัดสินหาแชมเปียนส์ของ ยูฟ่าแชมเปียนส์ลีก ฤดูกาล 2018–19. ทั้งหมด 16 ทีมที่เข้าร่วมการแข่งขันในรอบแพ้คัดออก.
สำหรับครั้งแรก, ระบบ ผู้ช่วยผู้ตัดสินวิดีโอ (วีเออาร์) จะถูกนำมาใช้ในแชมเปียนส์ลีก รอบแพ้คัดออก.
จนกระทั่งถึงวันที่ 30 มีนาคม พ.ศ. 2562 (ค.ศ. 2019) (รอบ 16 ทีมสุดท้าย) เป็น CET (UTC+1), หลังจากนั้น (รอบ 8 ทีมสุดท้ายและนอกจากนี้) เวลาจะเป็น CEST (UTC+2).

**กำหนดการ**
กำหนดการแข่งขันของรอบแพ้คัดออกเป็นไปตามดังต่อไปนี้ (การจับสลากทั้งหมดจะจัดขึ้นที่สำนักงานใหญ่ของฟีฟ่า ในเมืองนียง ประเทศสวิตเซอร์แลนด์).

**ทีมที่ผ่านเข้ารอบ**

**สายการแข่งขัน**

**รอบ 16 ทีมสุดท้าย**
โดยจะมีพิธีการจับสลากประกบคู่ในวันที่ 17 ธันวาคม พ.ศ. 2561 (ค.ศ. 2018), 12:00 CET, ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.

**สรุปผลการแข่งขัน**
รอบ 16 ทีมสุดท้าย นัดแรก จะลงทำการแข่งขันระหว่างวันที่ 12, 13, 19 และ 20 กุมภาพันธ์ พ.ศ. 2562 (ค.ศ. 2019), และรอบ 16 ทีมสุดท้าย นัดที่ 2 จะลงทำการแข่งขันระหว่างวันที่ 5, 6, 12 และ 13 มีนาคม พ.ศ. 2562 (ค.ศ. 2019).

**นัด**
รวมผลสองนัด แมนเชสเตอร์ซิตี ชนะ 10–2.
----
รวมผลสองนัด ยูเวนตุส ชนะ 3–2.
----
รวมผลสองนัด เสมอ 3–3. แมนเชสเตอร์ยูไนเต็ด ชนะด้วยกฏประตูทีมเยือน.
----
รวมผลสองนัด ทอตนัม ฮอตสเปอร์ ชนะ 4–0.
----
รวมผลสองนัด บาร์เซโลนา ชนะ 5–1.
----
รวมผลสองนัด โปร์ตู ชนะ 4–3.
----
รวมผลสองนัด อายักซ์ ชนะ 5–3.
----
รวมผลสองนัด ลิเวอร์พูล ชนะ 3–1.

**รอบ 8 ทีมสุดท้าย**
การจับสลากสำหรับรอบ 8 ทีมสุดท้ายจะจัดขึ้นในวันที่ 15 มีนาคม พ.ศ. 2562 (ค.ศ. 2019), 12:00 CET.

**สรุปผลการแข่งขัน**
รอบ 8 ทีมสุดท้าย นัดแรก จะลงทำการแข่งขันระหว่างวันที่ 9 และ 10 เมษายน พ.ศ. 2562 (ค.ศ. 2019), และรอบ 8 ทีมสุดท้าย นัดที่ 2 จะลงทำการแข่งขันระหว่างวันที่ 16 และ 17 เมษายน พ.ศ. 2562 (ค.ศ. 2019).
หมายเหตุ

**นัด**
รวมผลสองนัด อายักซ์ ชนะ 3–2.
----
รวมผลสองนัด ลิเวอร์พูล ชนะ 6–1.
----
รวมผลสองนัด เสมอ 4–4. ทอตนัมฮอตสเปอร์ ชนะด้วยกฏประตูทีมเยือน.
----
รวมผลสองนัด บาร์เซโลนา ชนะ 4–0.

**รอบรองชนะเลิศ**
การจับสลากสำหรับรอบรองชนะเลิศได้จัดขึ้นเมื่อวันที่ 15 มีนาคม พ.ศ. 2562 (ค.ศ. 2019), 12:00 CET (หลังเสร็จสิ้นการจับสลากรอบก่อนรองชนะเลิศ).

**สรุปผลการแข่งขัน**
รอบรองชนะเลิศ นัดแรก จะลงทำการแข่งขันระหว่างวันที่ 30 เมษายน และ 1 พฤษภาคม, และรอบรองชนะเลิศ นัดที่ 2 จะลงทำการแข่งขันระหว่างวันที่ 7 และ 8 พฤษภาคม พ.ศ. 2562 (ค.ศ. 2019).

**นัด**
รวมผลสองนัด เสมอ 3–3. ทอตนัมฮอตสเปอร์ ชนะด้วยกฏประตูทีมเยือน.
----
รวมผลสองนัด ลิเวอร์พูล ชนะ 4–3.

**รอบชิงชนะเลิศ**
รอบชิงชนะเลิศจะลงเล่นในวันที่ 1 มิถุนายน พ.ศ. 2562 (ค.ศ. 2019) ที่ วันดาเมโตรโปลิตาโน ใน มาดริด. ทีม "เจ้าบ้าน" (สำหรับวัตถุประสงค์ในการจัดการ) จะถูกกำหนดขึ้นโดยการจับสลากเกิดขึ้นหลังจากเสร็จสิ้นการจับสลากรอบก่อนรองชนะเลิศและรอบรองชนะเลิศ.

**หมายเหตุ**

**อ้างอิง**

**แหล่งข้อมูลอื่น**
 ยูฟ่าแชมเปียนส์ลีก (เว็บไซต์อย่างเป็นทางการ)
*3
2018–19
สารวัตรเถื่อน

สารวัตรเถื่อน นิยายจากบทประพันธ์ พล.ต.อ.วสิษฐ เดชกุญชร ได้ออกอากาศมา 2 ครั้งแล้ว

**รูปแบบการสร้าง**
(ครั้งที่ 1) ออกอากาศ พ.ศ. 2530 เป็นภาพยนตร์ฟิล์มไทย ผลิตโดย บริษัท กิตติเจอร์กรุ๊ป จำกัด กำกับการแสดงโดย กิตติชัย นำแสดงโดย ฉัตรชัย เปล่งพานิช พิศาล อัครเศรณี วรรษมน วัฒโรดม  อภิชาติ อรรถจินดา การันต์ กิตติราช ปรัชญา อัครพล และนักแสดงร่วมอีกมากมาย
(ครั้งที่ 2) ออกอากาศ พ.ศ. 2559 เป็นละครโทรทัศน์ ผลิตโดย  บริษัท ป๊าสั่งย่าสอน จำกัด กำกับการแสดงโดย รฤกฤกษ์ กัลย์จาฤก นำแสดงโดย เคลลี่ ธนะพัฒน์ กิตตน์ก้อง ขำกฤษ กาญจน์เกล้า ด้วยเศียรเกล้า พัชญา เพียรเสมอ อานัส ฬาพานิช และนักแสดงร่วมอีกมากมาย ทุกวันพุธ พฤหัสบดี เวลา 20.30 เริ่มออกอากาศวันที่ 11 กุมภาพันธ์ พ.ศ. 2559 - 31 มีนาคม พ.ศ. 2559 ต่อจากละคร มรสุมสวาท 

**เรื่องย่อ**
เชษฐ์ สารวัตรใหญ่แห่งวัฒนานิมิต กับ จ่าเที่ยง ตำรวจคู่ใจ รู้ข่าวการหักหลังกันในกลุ่มอิทธิพลของเมือง เกิดเหตุการณ์ต่อสู้ชุลมุนกันขึ้น ก็ปรากฏตัว ชายลึกลับ (ธนุส) เข้ามาช่วยตัวประกัน แต่สารวัตรเชษฐ์นั้นเสียชีวิต จ่าเที่ยงโกรธแค้น ทรงยศ นักธุรกิจผู้ทรงอิทธิพล เพราะเขาเป็นผู้อยู่เบื้องหลัง แต่จ่าเที่ยงก็มักจะถูกขัดขวางการทำงานจาก ธนสาร รองสารวัตร ที่ไปเข้ากับพวกทรงยศ ถาวร พาราไดซ์ แหล่งบันเทิงชั้นนำของเมือง ระมาดลูกน้องทรงยศชอบ ถมทอง ลูกสาวของถาวร แต่ถมทองไม่สนใจ ธนุส ปลอมตัวเป็นยมมาสังเกตการณ์ เกิดมีเรื่องกับลูกน้องของระมาด จนถูกจ่าเที่ยงจับ ถมทองมาช่วยประกัน และให้ยมพักที่โรงแรม

**นักแสดง**

**อ้างอิง**
 ข้อมูลจากทวิทเตอร์

**แหล่งข้อมูลอื่น**
 เรื่องย่อละครสารวัตรเถื่อน- ตัวอย่างละคร สารวัตรใหญ่ 30-31 มีนาคม 2559(ตอนจบ) date=2021-10-27 
หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2559
หมวดหมู่:ละครโทรทัศน์ทางสถานีโทรทัศน์ช่อง 7 เอชดี
หมวดหมู่:ภาพยนตร์ไทยที่ออกฉายในปี พ.ศ. 2530
หมวดหมู่:ภาพยนตร์ตำรวจไทย
รุสบัคอัมพัสคชึท

รุสบัคอัมพัสคชึท (Rußbach am Paß Gschütt แปล: "รุสบัคในช่องเขาคชึท") หรือเรียกอย่างง่ายว่า รุสบัค (Rußbach) เป็นเทศบาลในรัฐซัลทซ์บวร์ค ประเทศออสเตรีย ตั้งอยู่ในแหล่งมรดกโลกซัลทซ์คัมเมอร์กูท

**อ้างอิง**
หมวดหมู่:เมืองในรัฐซัลทซ์บวร์ค
อูร์รากาแห่งโปรตุเกส สมเด็จพระราชินีแห่งเลออน

อูร์รากา (Urraca) เสด็จพระราชสมภพที่กูอิงบราในปี ค.ศ. 1148 สวรรคตที่วัมบา จังหวัดบายาโดลิด ในปี ค.ศ. 1211 ทรงเป็นอิงฟังตาแห่งโปรตุเกส เป็นพระธิดาของพระเจ้าอาฟงซู เอ็งรีกึช ปฐมกษัตริย์แห่งโปรตุเกส กับมาตีลด์แห่งซาวอย พระอัครมเหสี พระองค์เป็นสมเด็จพระราชินีแห่งเลออนจากการอภิเษกสมรสกับพระเจ้าเฟร์นันโดที่ 2 แห่งเลออนและเป็นพระมารดาของพระเจ้าอัลฟอนโซที่ 9 แห่งเลออน

**ชีวประวัติ**
อูร์รากาเป็นพระธิดาของพระเจ้าอาฟงซูที่ 1 ปฐมกษัตริย์แห่งโปรตุเกส กับมาตีลด์แห่งซาวอย พระอัครมเหสี พระองค์มีพี่น้องหลายคน หนึ่งในนั้นคือพระเจ้าซังชูที่ 1 แห่งโปรตุเกส
ในเดือนพฤษภาคมหรือมิถุนายน ค.ศ. 1165 พระองค์อภิเษกสมรสกับพระเจ้าเฟร์นันโดที่ 2 แห่งเลออน ทำให้พระองค์เป็นอินฟันตาของโปรตุเกสคนแรกที่อภิเษกสมรสกับพระมหากษัตริย์เลออน ทั้งคู่มีพระโอรสด้วยกันเพียงคนเดียว คือ พระเจ้าอัลฟอนโซที่ 9 แห่งเลออน ซึ่งเสด็จพระราชสมภพในซาโมราเมื่อวันที่ 15 สิงหาคม ค.ศ. 1171
ทว่าการแต่งงานของพระเจ้าเฟร์นันโดที่ 2 กับอูร์รากาถูกสมเด็จพระสันตะปาปาอเล็กซานเดอร์ที่ 3 ประกาศให้เป็นโมฆะในปี ค.ศ. 1171 หรือ 1172 ด้วยทั้งคู่เป็นลูกพี่ลูกน้องลำดับที่สองกัน ต่างฝ่ายต่างก็เป็นพระปนัดดาของพระเจ้าอัลฟอนโซที่ 6 แห่งเลออนและกัสติยา อูร์รากาได้บวชเป็นแม่ชีเข้าร่วมนิกายนักบุญยอห์นแห่งเยรูซาเลมและเกษียณตัวไปใช้ชีวิตอยู่ในที่ดินที่ซาโมราซึ่งได้รับมาจากอดีตพระสวามี ต่อมาพระองค์เกษียณตัวเข้าสู่อารามซานตามาริอาเดวัมบาของนิกายนักบุญยอห์น
ร่างของพระราชินีอูร์รากาถูกฝังที่อารามซานตามาริอาเดวัมบาซึ่งปัจจุบันตั้งอยู่ในจังหวัดบายาโดลิด อารามเป็นของนิกายนักบุญยอห์น ภายในโบสถ์ของซันตามาเรียมีเพียงส่วนเดียวที่หลงเหลือมาจากสมัยกลาง คือ โบสถ์น้อยของพระราชินีอันเป็นที่ตั้งของแผ่นจารึกที่กล่าวว่า ร่างของพระราชินีอูร์รากาแห่งโปรตุเกสถูกฝังอยู่ภายในโบสถ์แห่งนี้

**อ้างอิง ==
เปโตรนิยาแห่งอารากอน

สมเด็จพระราชินีนาถเปโตรนิยาแห่งอารากอน (Petronilla; Peyronela หรือ Payronella; Peronella) เสด็จพระราชสมภพ 29 มิถุนายน / 11 สิงหาคม ค.ศ. 1136 สวรรคต 15 ตุลาคม ค.ศ. 1173 ครองราชย์เป็นสมเด็จพระราชินีนาถแห่งอารากอนหลังการสละบัลลังก์ของพระราชบิดาในปี ค.ศ. 1137 จนกระทั่งสละราชบัลลังก์ในปี ค.ศ. 1164 ทรงเป็นพระราชธิดาและผู้สืบทอดต่อตำแหน่งของพระเจ้ารามิโรที่ 2 แห่งอารากอน ซึ่งเกิดจากอาแญ็สแห่งอากีแตนผู้เป็นพระมเหสี พระองค์เป็นผู้ปกครองคนสุดท้ายของอารากอนที่มาจากราชวงศ์ฆิเมเนซ และการแต่งงานของพระองค์ทำให้บัลลังก์ถูกส่งต่อให้ราชวงศ์บาร์เซโลนา

**พระราชินีแห่งอารากอน**
รามิโร พระบิดาของเปโตรนิยาเป็นพระอนุชาของพระเจ้าอัลฟอนโซที่ 1 แห่งอารากอน และเป็นบิชอปแห่งบาร์บัสโตร-โรดา ทว่าในปี ค.ศ. 1134 พระเจ้าอัลฟอนโซได้สิ้นพระชนม์โดยร้ซึ่งทายาท พระองค์ยกราชบัลลังก์ให้กลุ่มนักรบศาสนาสามกลุ่ม แต่ความประสงค์ของพระองค์ไม่ได้รับการทำตาม กลุ่มชนชั้นสูงของอารากอนเลือกพระอนุชาของพระองค์เป็นกษัตริย์ ด้วยเป็นบิชอป รามิโรจึงต้องขอการผ่อนผันจากสมเด็จพระสันตะปาปา สละคำปฏิญาณตนเป็นพระเพื่อมาสานต่อการสืบทอดต่อบัลลังก์
การอภิเษกสมรสของพระเจ้ารามิโรกับอาแญ็สแห่งอากีแตน ซึ่งเป็นพระปิตุจฉาของอาลีเยนอร์แห่งอากีแตน ถูกจัดเตรียมขึ้นมาอย่างเร่งรีบ และอาแญ็สตั้งครรภ์อย่างรวดเร็ว เปโตรนิยาซึ่งป็นพระโอรสธิดาเพียงคนเดียวของทั้งคู่เสด็จพระราชสมภพเมื่อวันที่ 29 มิถุนายน ค.ศ. 1136 พระองค์มีพระชนมายุเพียง 1 พรรษาในตอนที่ถูกจับหมั้นหมายกับราโมน บารังเกที่ 4 เคานต์แห่งบาร์เซโลนา ซึ่งขณะนั้นมีอายุ 24 ปี ต่อมาในปีเดียวกันนั้นพระบิดาของพระองค์สละราชสมบัติให้พระองค์และส่งต่ออำนาจให้ราโมน บารังเก พระองค์กลับไปใช้ชีวิตในทางศาสนา ที่วิหารซันเปโดรในเวสกา ทรงสิ้นพระชนม์ที่วิหารดังกล่าวในปี ค.ศ. 1157 พระมารดาของเปโตรนิยาก็เกษียณตัวไปใช้ชีวิตในทางศาสนาที่อารามฟงเตฟวูด์และสิ้นพระชนม์ราวปี ค.ศ. 1159

**การแต่งงานและการสิ้นพระชนม์**
พระบรมสาทิสลักษณ์ในคริสต์ศตวรรษที่ 16 ของเปโตรนิยากับราโมน บารังเกที่ 4 โดยฟีลิปโป อารีออสโต
เดือนสิงหาคม ค.ศ. 1150 เปโตรนิยาเข้าพิธีแต่งงานกับราโมนที่แยย์ดา การแต่งงานถูกทำให้สมบูรณ์ในปี ค.ศ. 1151 เมื่อพระองค์มีพระชนมายุ 15 พรรษา ทั้งคู่มีพระโอรสธิดาด้วยกันห้าคน หนึ่งในนั้นคือพระเจ้าอัลฟอนโซที่ 2 แห่งอารากอน และพระองค์ไว้วางใจในตัวพระสวามีเป็นอย่างมาก ขณะกำลังตั้งครรภ์พระโอรสธิดาคนแรก ทรงสั่งเสียไว้ว่าจะยกราชอาณาจักรอารากอนให้พระสวามีหากพระองค์สิ้นพระชนม์ในการคลอดบุตร
พระสวามีของพระองค์สิ้นพระชนม์ในปี ค.ศ. 1162 ในวันที่ 18 กรกฎาคม ค.ศ. 1164 เปโตรนิยาสละราชบัลลังก์ให้พระเจ้าอัลฟอนโซที่ 2 แห่งอารากอน พระโอรสที่ยังมีชีวิตอยู่คนโตซึ่งมีพระชนมายุเพียง 7 พรรษา พระองค์เกษียณตัวจากชีวิตสาธารณะเช่นเดียวกับที่พระบิดาของพระองค์เคยทำ เปโตรนิยาสิ้นพระชนม์ในบาร์เซโลนาในเดือนตุลาคม ค.ศ. 1173 ด้วยพระชนมายุเพียง 73 พรรษา ร่างของพระองค์ถูกฝังที่อาสนวิหารบาร์เซโลนา แต่หลุมฝังศพของพระองค์สูญหายไป

**อ้างอิง**
  Queens Regnant: Petronilla of Aragon – The Bishop’s Daughter: History of Royal Women
หมวดหมู่:บุคคลที่เกิดในปี ค.ศ. 1135
หมวดหมู่:บุคคลที่เสียชีวิตในปี ค.ศ. 1173
หมวดหมู่:พระมหากษัตริย์อารากอน
หมวดหมู่:สมเด็จพระราชินีนาถ
หมวดหมู่:ผู้ปกครองประเทศ
หมวดหมู่:บุคคลในสมัยกลาง
หมวดหมู่:ชาวสเปน
หมวดหมู่:ราชวงศ์ฆิเมเนซ
หมวดหมู่:ผู้ปกครองที่เป็นสตรี
เขตการปกครองของประเทศพม่า

ประเทศพม่าแบ่งการปกครองระดับบนสุดออกเป็น 15 หน่วยการปกครอง ซึ่งประกอบไปด้วย 7 รัฐ, 7 ภาค และ 1 ดินแดนสหภาพ ในบางรัฐและบางภาคมีพื้นที่ปกครองตนเองและเขตปกครองตนเองของกลุ่มชาติพันธุ์
ภาคของประเทศพม่าตั้งชื่อตามเมืองหลักของภาคนั้น ๆ ยกเว้นภาคซะไกง์ ภาคตะนาวศรี และภาคอิรวดี เขตการปกครองประเภทภาคนี้สามารถบ่งบอกได้ว่ามีประชากรส่วนใหญ่เป็นชาวพม่า ขณะที่รัฐ พื้นที่ปกครองตนเอง และเขตปกครองตนเองมีประชากรส่วนใหญ่เป็นชนกลุ่มน้อย
ภาคย่างกุ้งเป็นภาคที่มีประชากรมากที่สุดและมีความหนาแน่นมากที่สุด ส่วนรัฐกะยามีประชากรน้อยที่สุด ในแง่ของพื้นที่ รัฐฉานมีพื้นที่ใหญ่ที่สุด ส่วนดินแดนสหภาพเนปยีดอมีพื้นที่เล็กที่สุด

**ลำดับชั้นเขตการปกครอง == - อำเภอบางอำเภอแบ่งออกเป็นกิ่งอำเภอ (မြို့နယ်ခွဲ)

**รายชื่อเขตการปกครอง == 

**ภาค รัฐ และดินแดนสหภาพ === 

**พื้นที่ปกครองตนเองและเขตปกครองตนเอง**
แผนที่แสดงพื้นที่ปกครองตนเองและเขตปกครองตนเอง

**อ้างอิง == 

**แหล่งข้อมูลอื่น == -  Statoids
หมวดหมู่:หน่วยการบริหารของประเทศพม่า
ไฟล์:Screenshot-spider-man-arcade-thevideogame-gameplay.jpg

== คำอธิบายโดยย่อ**

**การอนุญาตใช้สิทธิ**
หมวดหมู่:ภาพวิดีโอเกม
หมวดหมู่:ภาพจับหน้าจอ
หมวดหมู่:สไปเดอร์-แมน
แม่แบบ:เหตุการณ์ปัจจุบัน/2562 มกราคม 4

*พายุโซนร้อนปาบึก เคลื่อนตัวข้ามแอ่งจากแอ่งแปซิฟิกตะวันตก ผ่านประเทศไทยเข้าสู่แอ่งมหาสมุทรอินเดีย ก่อนจะสลายตัวในอีก 2 วันต่อมา. 
(กรมอุตุนิยมวิทยา)
}